open-index/open-wikipedia-markdown huggingface dataset:
Cichla ocellaris

***Cichla ocellaris*** er en art av ciklider. De er fisk som lever i ferskvann i Sør-Amerika, øst for Andes.

*Cichla*-artene er blant de største ciklidene.

Det er forskjeller på kjønnene hos alle artene. De er rovfisk og har øyeflekk ved haleroten.

## Arter i slekten ''Cichla''
* *[[Cichla intermedia]]* Machado-Allison, 1971
* *[[Cichla jariina]]* Kullander & Ferreira, 2006
* *[[Cichla kelberi]]* Kullander & Ferreira, 2006
* *[[Cichla melaniae]]* Kullander & Ferreira, 2006
* *[[Cichla mirianae]]* Kullander & Ferreira, 2006
* *[[Cichla monoculus]]* Agassiz, 1831
* *[[Cichla nigromaculata]]* Jardine & Schomburgk, 1843
* ***Cichla ocellaris*** Bloch & Schneider, 1801
* *[[Cichla orinocensis]]* Humboldt, 1821
* *[[Cichla pinima]]* Kullander & Ferreira, 2006
* *[[Cichla piquiti]]* Kullander & Ferreira, 2006
* *[[Cichla pleiozona]]* Kullander & Ferreira, 2006
* *[[Cichla temensis]]* Humboldt, 1821
* *[[Cichla thyrorus]]* Kullander & Ferreira, 2006
* *[[Cichla vazzoleri]]* Kullander & Ferreira, 2006

## Referanser


## Eksterne lenker
*
Valdres vidaregåande skule

**Valdres vidaregåande skule** er en videregående skole i Nord-Aurdal kommune. Skolen er en offentlig skole under Innlandet fylkeskommune.

Skoleåret 2021/2022 har skolen 472 elever.

Skolen er en av tre videregående skoler i Innlandet med nynorsk som administrasjonsspråk.

## Referanser


## Eksterne lenker
* Hjemmeside
RS 140 «Bjarne Kyrkjebø»

**RS 140 «Bjarne Kyrkjebø»** er den 12. av Redningsselskapets redningsskøyter i Simrad-klassen. Fartøyet ble døpt av gudmor Sigrun Kyrkjebø på Hjellestad utenfor Bergen den 10. juni 2007

Fartøyet har navn etter Bjarne Kyrkjebø som grunnla Seatrans AS i 1971. Byggekostnaden var om lag fem millioner kroner, hvorav fire millioner kroner ble donert av Seatrans AS. Fartøyet disponeres av Redningsselskapets sjøredningskorps i Bergen og bemannes normalt med 3-4 frivillige.
## Fartøyet
RS 140 «Bjarne Kyrkjebø» er bygget i aluminium hos Brødr. Hukkelberg AS på Aukra, og har lavt fribord og er selvrettende. Fartøyet ble levert med 2 stk MAN D086 LE 401 dieselmotorer på 450 hk hver, som senere ble skiftet ut med Volvo Penta D6 435 hk. Fartøyet er utstyrt for sleping, søk, lensing og lett branninnsats.

Vinteren 2016/2017 ble fartøyet demontert og bygget om med nytt modernisert overbygg.

## Se også

* Redningsselskapets redningsskøyter

## Referanser


## Eksterne lenker

## Se også
*Liste over norske redningsskøyter
Lille Frøen gård

**Lille Frøen** (gnr. 48, bnr. 1)  var en av fire Frøensgårder nordvest for daværende Kristiania. Gården ble krongods i 1537, og solgt ut i 1663. Det meste av eiendommen ble utparsellert til boligtomter rundt 1900. Driftsbygningen brant ned noen år senere, men våningshuset fra 1802 ble berget, og er i dag fredet.

## Referanser



## Eksterne lenker
*
Museo Tula

**Museo Tula** er et museum viet Curaçaos afroamerikanske kulturarv. Det holder til i Landhuis Kenepa nordvest på øya. Bygningen ble restaurert i 2005 og museet åpnet i 2007. Kenepa-plantasjen var utgangspunktet for et stort slaveopprør i 1795. Det ble ledet av Tula, som museet har navn etter. I tillegg til utstilling, har museet butikk som selger håndverksartikler og en kafé med kreolsk-karibisk-afrikansk meny.

## Referanser
Gastropoda incertae sedis

* se inndeling!

**Gastropoda ''[[incertae sedis]]*** (uavklarte utdødde snegler) er en [[gruppe (biologi)|gruppe]] med utdødde [[snegler]] (Gastropoda) som det til nå ikke har latt seg gjøre å plassere i den systematiske inndelingen. Gruppen består av sju overfamilier og elleve familier og et ukjent antall utdødde arter, som bare er kjent gjennom [[fossil]]e funn.

== Inndeling ==
Inndelingen følger [[World Register of Marine Species]] (WoRMS) og er i henhold til Bieler (2012).


* [[dyreriket|Animalia]], dyreriket
** [[bløtdyr|Mollusca]], bløtdyr
*** [[snegler|Gastropoda]], snegler
**** [[Caenogastropoda]]
**** [[Cocculiniformia]]
**** [[Gastropoda incertae sedis|Gastropoda]] *incertae sedis'' (†)
***** Clisospiroidea S. A. Miller, 1889 (†)
****** Codonocheilidae S. A. Miller, 1889 (†)
****** Crassimarginatidae Frýda, Blodgett & Lenz, 2002 (†)
***** Euomphaloidea White, 1877 (†)
****** Holopeidae Cossmann, 1908 (†)
****** Isospiridae Wangberg-Eriksson, 1964 (†)
***** Loxonematoidea Koken, 1889 (†)
***** Murchisonioidea Koken, 1896 (†)
***** Ophiletoidea Koken, 1907 (†)
****** Opisthonematidae Yu, 1976 (†)
****** Paraturbinidae Cossmann, 1916 (†)
****** Planitrochidae Knight, 1956 (†)
****** Pragoserpulinidae Frýda, 1998 (†)
****** Pseudophoridae S. A. Miller, 1889 (†)
****** Rhytidopilidae Starobogatov, 1976 (†)
****** Scoliostomatidae Frýda, Blodgett & Lenz, 2002 (†)
****** Sinuopeidae Wenz, 1938 (†)
***** Straparollinoidea P. J. Wagner, 2002 (†)
***** Trochonematoidea Zittel, 1895 (†)
**** Heterobranchia
**** Neomphalina
**** Neritimorpha
**** Patellogastropoda
**** Vetigastropoda
**** Apogastropoda (alternativ gruppe, ikke i bruk)
**** Prosobranchia (parafyletisk gruppe, ikke lenger gyldig)

## Referanser




## Eksterne lenker
*
Lille Lise let paa taa

***Lille Lise let paa taa*** (originaltittel: *Lille Lise Letpaataa*) er en dansk stumfilmkomedie fra 1924 regissert av Lau Lauritzen sr. Han skrev også manuset. I hovedrollene ser vi Carl Schenstrøm og Harald Madsen som Telegrafstolpen og Tilhengeren. Norskfødte Grethe Ruszt-Nissen spiller tittelrollen. 

Niels Petter Solberg skriver i boka *Norske filmdivaer i Hollwood* at *Lille Lise let paa taa* ironisk nok skulle bli én av de få filmene som viste henne som danser. Dette var Ruzt-Nissens andre og siste danske film. Hun fikk aldri se sin innsats som Lise. Hun emigrerte sammen med moren Agnes og broren Erik til USA før filmen hadde hatt premiere. Gretha Ruszt-Nissen ble i USA kjent som Greta Nissen.

*Lille Lise let paa taa* ble gjenutgitt som lydfilm med ettersynkroniserte stemmer i 1969.

## Handling
En sommerdag er et muntert selskap på skogtur. Det består av gamle Lund, barnebarnet Lise, journalistene Bent og Tykke, jomfru Nørlind samt Telegrafstolpen og Tilhengeren. Selskapets tilknytningspunkt er naboskapet hjemme på kvisten der Lund gir danseundervisning og Telgrafstolpen og Tilhengeren står for musikken. Gamle Lunds kongstanke er å gjøre Lise til en stor danserinne. Jomfru Nørlind, som er litt av hvert ved *Grand Teatret*, bidrar til at Lise får debutere der. Det byr imidlertid på økonomiske vanskeligheter å anskaffe Lises kostymer. Da påtar Telegrafstolpen og Tilhengeren seg i all hemmelighet å selge sistnevntes skjelett til Zoologisk Museum.

## Rolleliste
*Carl Schenstrøm - Telegrafstolpen
*Harald Madsen - Tilhengeren
*Gretha Ruszt-Nissen - Lille Lise
*Charles Wilken - Gamle Lund
*Gorm Schmidt - Bent, journalist
*Oscar Stribolt - Tykke, journalist
*Stina Berg - Jomfru Nørlind
*Petrine Sonne
*Hermann Spiro

## Referanser


## Eksterne lenker
*
Den antinomistiske strid

**Den antinomistiske strid** (også kalt **den andre antinomistiske strid**) var en teologisk kontrovers som under reformasjonen i Tyskland mellom  gnesiolutheranerne og filippistene dreide seg om «lovens»  (gammelgresk: *nomos*) betydning og plass i kristenlivet. 

Bakgrunnen var den lære som ble forfektet både av Martin Luther og Philipp Melanchthon om at «loven» fremfor alt har det til hensikt å la mennesket forstå at det ikke makter å holde dens bud og derfor som syndere er anvist til («*usus elenchticus*») å sette sin lit til Guds nåde (*[[nåden alene]]*). Allerede i 1527 og nok en gang i 1537 hadde Luthers venn Johannes Agricola imidlertid bestridt lovens betydning for den kristelige tro og gått inn for den lære at sann botferdighet utelukkende kan utspringe fra troen. 

Luther reagerte med flere disputasjoner mot «antinomierne», og slik var det i perioden 1537–1540 en første internluthers lærestrid om dette  (*Antinomerstreit*, eller *den første antinomistiske strid*). 

I 1556, etter Luthers død, blusset striden opp på nytt. Dette skjedde i forbindelse med den majoristiske strid. En synode i Eisenach gikk inn for den tese at på grunn av *usus elenchticus* er loven positivt relatert til frelsen; og dermed var riktignok ikke (her med brodd mot Georg Major) gode gjerninger nødvendig for rettferdiggjørelsen, men oppfyllelsen av loven er derimot i en abstrakt forstand likevel frelsesnødvendig. 

Mot denne tese gikk så Nikolaus von Amsdorf og Andreas Poach til felts i stridsskrifter. Men andre gnesiolutheranere som Joachim Mörlin og Matthias Flacius forsvarte Eisenach-tesene. Nordhausen-pastoren Anton Otto utvidet striden i 1565 ved det at han angrep Melanchthons lære om «lovens tredje bruk»  (usus in renatis) og krevde at «loven» skulle fordømmes fra prekestol og fra rådhus. Dette førte i sin tid til motangrep fra Melanchthon-motstanderen Matthias Flacius, som beskyldte Otto for *[[antinomisme]]*, selv om han selv ikke gikk inn for denne (i alle fall ikke i Agricolas forstand). 

I 1568/69 ble striden atter ført, mellom Andreas Musculus og Abdias Prätorius. 

Konkordienformelen bestemte seg i artiklene 4 og 7 for en formidlende posisjon.

## Litteratur
* Rudolf Mau: *Gesetz V. Reformationszeit*. I: Theologische Realenzyklopädie 13 (1984), hier S. 86f.
* |Wolf Dieter Hauschild: *Lehrbuch der Kirchen- und Dogmengeschichte*. Band 2: *Reformation und Neuzeit*. Gütersloher Verlags-Haus, Gütersloh 1999, ISBN 3-579-00094-2, s. 417f.

## Referanser
I kjærlighetens navn

***I kjærlighetens navn*** (amerikansk tittel: **) er en stum amerikansk romantisk komedie fra 1925 i regi av Howard Higgin. Det litterære forelegget var Edward George Bulwer-Lyttons roman *The Lady of Lyons*, som ble utgitt i 1838. I rollene ses blant andre Ricardo Cortez, Greta Nissen og Wallace Beery. 

Anmelderen Mordaunt Hall beskrev Greta Nissen som «en tiltalende og dyktig skuespillerinne med en slående personlighet».

## Handling
Den unge franskmannen Raoul Melnotte, etterlater sin kjæreste Marie, for å reise til Amerika for å tjene mer penger. Marie lover å vente på ham. 10 år senere returnerer Raoul til Frankrike, men han er fremdeles like fattig som før. Marie har imidlertid blitt langt mer velstående, og oppfører seg mer snobbete. Marie ønsker å møte en rik prins av Como, som besøker Frankrike - men som ikke vil ha noe med Raoul å gjøre.

En markise av Beausant, som også har blitt berørt av den kokette Marie, foreslår ovenfor Raoul at han skal maskere seg som prinsen av Como, gifte seg med Marie og deretter ydmyke henne. Raoul gjennomfører denne planen, og Marie gifter seg med ham. Men når hun oppdager at hun har blitt narret, blir hun rasende. Broren hennes Dumas, som også oppdager svindelen, angriper Raoul og er i ferd med å drepe ham når Marie velger å redde livet hans fordi hun elsker ham. 

## Rolleliste
* Ricardo Cortez - Raoul Melnotte
* Greta Nissen - Marie Dufrayne
* Wallace Beery - Glavis
* Raymond Hatton - Marquis de Beausant
* Lillian Leighton - Mother Dufrayne
* Edythe Chapman - Mother Melnotte
* Richard Arlen - Dumas Dufrayne

## Bevaringsstatus
Filmen regnes som tapt.

## Referanser


## Eksterne lenker
*
Verdenscupen i hurtigløp på skøyter 2017/18 – Verdenscup 1 – 500 meter menn

**[[Verdenscupen på skøyter|Verdenscup]]åpning av [[Verdenscupen i hurtigløp på skøyter 2017/18|sesongen 2017/18]] i [[hurtigløp på skøyter]] for menn på 500 meter** i Thialf i Heerenveen, Nederland fredag den 10. november 2017. Samme distanse vil også bli gått på lørdagen/den andre dagen 11. november samme helg.

Distansen den første dagen (fredag) ble vunnet av norske Håvard Holmefjord Lorentzen på 34,69 foran tyske Nico Ihle på andreplass og nederlandske Kai Verbij på tredjeplass. Gruppe B ble vunnet av nederlandske Jan Smeekens foran sørkoreanske Kim Jun-ho på andreplass og canadiske Laurent Dubreuil på tredjeplass.

Distansen den andre dagen (lørdag) ble vunnet av canadiske Laurent Dubreuil på 34,80 foran de to nederlandske løperne Jan Smeekens på andreplass og Ronald Mulder på tredjeplass. Gruppe B ble vunnet av japanske Joji Kato foran de to canadiske løperne Alex Boisvert-Lacroix på andreplass og Alexandre St. Jean på tredjeplass.

## Medaljevinnere

## Resultater
### 10. november

### 11. november

## Funksjonærer
* Overdommer var Hanjo Heideman, Nederland.
** Assisterende overdommer var Masaru Morozumi, Japan.
* Starter var Jannie Smegen, Nederland for både gruppe A og for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
;For 10. november
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
;For 11. november
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
;Nyhetssammendrag fra International Skating Union
* 1. dag (fredag 10. november)
** 
* 2. dag (lørdag 11. november)
** 
;Nyhetsartikler fra NRK.no
* 1. dag (fredag 10. november)
** 
* 2. dag (lørdag 11. november)
**
Kongelig sommerflirt

***Kongelig sommerflirt*** (amerikansk tittel: **) er en amerikansk stumfilm (komedie/drama) fra 1925 regissert av Monta Bell. Filmen bygde på franske Gaston Arman de Caillavets, Robert de Flers' and Emmanuel Arènes skuespill *Le Roi*, som ble uroppført i Paris 24. april 1908. I rollene ses blant andre Bessie Love, Adolphe Menjou og Greta Nissen.

## Handling
Kong Serge IV fra Molvania kommer til Manhattan for å drive forretninger med Arthur Trent, men han reiser i stedet til Coney Island. Der møter han Gladys Humphreys og John Rockland. John, som ikke kjenner kongens virkelige identitet, inviterer kongen til sitt hjem i Little Falls, New Jersey.

Kongen forelsker seg snart i Gladys, men Trent får øye på dem i en kompromitterende situasjon, og utpresser kongen til å gjennomføre forretningsavtalen deres. Kongen forlater derfor USA og Gladys for alltid.

## Innspillingsfakta
Filmen ble delvis spilt inn på location i New York, New Jersey og Coney Island.

## Fakta om filmen
Åpnings- og sluttsekvensene, hvor kongen inspiserer kavaleriet - først alene og deretter med sin dronning - ble filmet i tidlig *«two-strip»* Technicolor.

Filmen gjorde det godt ved billettlukene, særlig i de mindre byene i USA.

## Rolleliste
* Bessie Love - Mary Young
* Adolphe Menjou - Kong Serge IV of Molvania
* Greta Nissen - Therese Manix
* Oscar Shaw - John Rockland
* Joseph Kilgour - Arthur Trent
* Edgar Norton - Hugo Jensen
* Mario Majeroni - Grev Krenko
* Carlotta Monterey - Mrs. Nash
* Marcia Harris - Tante Tabitha Young
* Edouard Durand - Bourdier

## Referanser


## Eksterne lenker
*
Høgebrua

**Høgebrua** er ei bru på sidearmen av fylkesvei 60 over Dalaelva ovenfor Hellesyltfossen, ved Hellesylt i Stranda kommune i Møre og Romsdal. Veien fører ned til Hellesylt sentrum. Brua er bygd av teglstein og stod ferdig i 1907 som erstatning for en eldre bru av tre fra 1800-tallet som ble ødelagt av flom i 1906. 

I perioden fra 1995 til 1996 ble brua utvidet i bakkant inn mot dalen for å øke bredden på brua samt gjøre plass til et fortau. Dette var en del av prosjektet for å bygge tunnelen Hellesyltporten som har innslag like på sørsiden av brua. Utvidelsen ble bygd som en bjelkebru i spennbetong, bredden på veibanen ble økt fra 3,2 meter til 6,0 meter.

## Referanser


## Eksterne lenker
* Høgebrua på Google Streetview
Savonet Museum

**Savonet Museum** er et museum på Curaçao. Det ligger ved Christoffelpark nordvest på øya og omfatter bygningene tilhørende den tidligere landeiendommen (plantasjen) Savonet, inkludert herregårdsbygningen. Savonet-plantasjen, anlagt i 1662 etter initiativ fra Matthias Beck, var en av de eldste og største landeiendommene på øya. Hovedbygningen der museet holder til ble reist 1662–64 og renovert sammen med øvrige bygninger i et arbeid som var ferdig i 2009. Museet formidler områdets historie fra de første arawakene til våre dager, inkludert slavetiden.

Museet drives av Caribbean Research and Management of Biodiversity Foundation (CARMABI).

## Referanser
Bleona Qereti

**Bleona Qereti** (født 14. mai 1979 i Korçë) er en albansk sanger. 

## Diskografi
* 1997: Kam qejfin tim
* 1999: Nese me do fort
* 2001: S'me behet vone
* 2002: Ik meso si dashurohet
* 2003: Ti nuk di as me ma lyp
* 2005: Greatest Hits
* 2005: Boom Boom
* 2007: Mandarin

## Referanser


## Eksterne lenker
* 
* 
*
Verdenscupen i alpint 2017/18 — Slalåm kvinner — Levi

**Det 1 [[Verdenscupen i alpint 2017/18|verdenscuprennet]] i [[slalåm]] for kvinner gikk i finske [[Levi (Finland)|Levi]] lørdag 11. november 2017**. De 30 beste etter 1. omgang fikk starte i 2. omgang.
## Resultater

## Eksterne lenker
Offisiell resultatliste
Audrey Azoulay

**Audrey Azoulay** (født 4. august 1972 i La Celle-Saint-Cloud) er en fransk politiker (Sosialistpartiet). Hun ble i 2017 utnevnt som generaldirektør for UNESCO for en periode på fem år. Audrey Azoulay har tidligere vært Frankrikes kulturminister.

Audrey Azoulay har marokkansk bakgrunn, og hennes far André Azoulay er rådgiver for kong Mohammed VI av Marokko. Hun har studert økonomi ved Université Paris-Dauphine og har en Master of business administration-eksamen fra Lancaster University i Storbritannia. Audrey Azolay har tidligere arbeidet som rådgiver i kulturspørsmål i president Hollandes personlige stab. Før dette var hun sjef for det franske filminstituttet, CNC.

Audrey Azoulay var Frankrikes kulturminister i Manuel Valls' andre regjering, da hun etterfulgte Fleur Pellerin i vervet. Hun ble 10. november 2017 utnevnt til ny generaldirektør for UNESCO, for en periode på fem år.

## Referanser


## Eksterne lenker
* 
* 
*
RNAS Culdrose

**RNAS Culdrose**, også kjent som **HMS «Seahawk»**, (ICAO-flyplasskode: EGDR) er en flystasjon i Helston på halvøya The Lizard i Cornwall, tilhørende Royal Navy. Den er Europas største helikopterbase og har 3000 mannskaper. Hovedoppgaven er å støtte Merlin- og Sea King-skvadronene i  Fleet Air Arm.

Stasjonen ble påbegynt i 1942 da landmålere fra Admiralitetet begynte målinger ved Helston. RNAS Culdrose ble satt i operativ tjeneste som HMS «Seahawk» fem år senere.

## Referanser


## Eksterne lenker
*
Handelskandidat

**Handelskandidat** var den akademiske graden som ble tildelt av Norges handelshøyskole fra etableringen i 1936 til 1963 etter toårige, senere treårige, studier i det som da ble kalt handelsfag (dvs. bedriftsøkonomi) og avlagt handelsdiplomeksamen. Graden ble forkortet Dipl. N.H.H. («diplom [fra] Norges handelshøyskole»). Studiet ble utvidet til tre år i 1946. Graden fikk i 1963 navnet siviløkonom og ble i 1975 utvidet til en fireårig grad i bedriftsøkonomiske fag.

## Referanser
RAF Lakenheath

**RAF Lakenheath** (IATA-flyplasskode: LKZ; ICAO-flyplasskode: EGUL) er en flystasjon utenfor Lakenheath i Suffolk, tilhørende Royal Air Force. Den brukes blant annet av U.S. Air Force, som har 48th Fighter Wing (også kjent som «Statue of Liberty Wing») stasjonert der.

## Referanser


## Eksterne lenker
*
Andreas Poach

**Andreas Poach** (1516–1585) var en tysk luthersk teolog og reformator.
## Liv og virke
I 1530 begynte han på studier ved Universitetet i Wittenberg. I 1538 tok han magistereksamen og forble så frem til 1541 ved samme universitet. Han var med på å redigere Martin Luthers *[[Tischreden]]* («Bordtaler»), var diakon i Halle, erkediakon i Jena, pastor i Nordhausen, Erfurt og Utenbach, og professor i Erfurt.

Under den annen antinomiatiske kontrovers inntok han filippistenes standpunkt at ettersom frelse ikke skjer gjennom loven, er gjerninger under loven ikke nødvendig for omvendelse; alene Evangeliet er nødvendig. Gnesio-lutheranerne anså ham å være antinomianer på grunn av dette standpunkt. Til slutt ble hans standpunkt forkastet i Konkordieformelen i dens femte artikkel, *Om Lov og Evangelium* og i den tredje artikkel, *Om Lovens tredje bruk*.  
Han døde i Utenbach.

## Verker
* *Vom Christlichen Abschied aus diesem sterblichen Leben des lieben thewren Mannes Mathei Ratzenbergers der Artzney Doctors. Bericht durch A.P. Pfarherrn zun Augustinern in Erffurdt vnd andere So dabey gewesen kurtz zusammen gezogen*. Jena 1559 
* *Eine Predigt aus dem Propheten Hosea/Cap. 4. Vber der Leiche M. Georgij Silberschlags Neunpredigers vnd Pfarrers zu Kauffmanskirche vnd Hebraice linguae publici Professoris in der Vniuersitet zu Erffurdt gethan Durch A.P. Pfarrer zun Augustinern am Fastnacht Sontag welcher war 17. Februarij A.D. 1572*. Mühlhausen 1572 
* *Bekentniß vnd Grund der Lere vom Heiligen Hochwirdigen Sacrament des Leibs vnd bluts unsers Herren Jesu Christi aus Apostolischer Schrifft und Lutherischen Büchern zusammen bracht Durch A.P.Exulem. Zu dieser zeit nötig vnd Nützlich zulesen vnd zuwissen*. Mülhausen 1572 
* *Vier Predigten von der Todten aufferstehung und letzten Posaunen Gottes Aus dem 15. Capitel der 1. Epistel S. Pauli an die Corinther Geprediget von dem Ehrwürdigen Herrn und thewren Man Gottes, D. Martin Luther zu Wittenberg Anno 1544 u. 45* 
* *Vor nie in Druck ausgegangen Und jetzt neulich aus M. Georgen Rörers geschriebenen Büchern zusamen bracht Durch A.P.* Erfurt 1574

## Referanser
Kryptokalvinisme

**Kryptokalvinisme** (avledet av gresk *kryptos* som betyr skjult, det vil si den skjulte kalvinisme) er en form for lutherdom med elementer av kalvinisme. 
Friedrich III av Pfalz fikk utferdiget Heidelberg-katekismen som bidro til å utbrede denne oppfatning. Særlig i Sachsen ble kryptokalvinisme bekjempet. 

## Beskrivelse
Kryptokalvinisme ble utbredt i siste halvdel av 1500-tallet. En viktig ting for denne isme er nattverden, og troen på at Jesus er til stede i dennes brød og vin, men bare slik som det ble påstått at Philipp Melanchthon hevdet, nemlig at kun de troende mottar Kristus. 

Begrepet har altså brodd mot på de tyskere (og andre) som ble mistenkt for å i smug innføre den kalvinistiske nattverdslæren. Det var særlig blant Melanchthons disipler at man så denne retning videreført under økt kalvinistisk innflytelse særlig blant teologene i Wittenberg. Disse framla i 1571 for August I av Sachsen den kryptokalvinistiske oppfatning i bare tilsynelatende lutherske former i *Consensus Dresdensis*. Senere skulle kryptokalvinistne bli undertrykt til fordel for den lutherske ortodoksis oppfatning av den rene lære, først i 1574 og endelig etter Nicolaus Crells fall i 1591.
 
I 1579 ble den danske teolog Niels Hemmingsen avsatt fra sit embede på Københavns Universitet etter anklage for kryptokalvinisme.

## Eksterne lenker
* «Kryptokalvinisme» fra Snl.no, *Store Norske Leksikon* med 'fri gjenbruk'
Velferdsetaten (Oslo)

**Velferdsetaten** er en kommunal etat i Oslo med ansvar for sosiale og økonomiske boligvirkemidler, tiltak for rusmiddelmisbrukere, boliger for grupper med særlige behov og transporttjenester for personer med nedsatt funksjonsevne. Etaten har ca.  ansatte fordelt på ca. 50 tjenestesteder.

Etaten ble opprettet i 2012 gjennom en sammenslåing av Rusmiddeletaten, Storbyavdelingen og Helse- og velferdsetaten.

## Referanser


## Eksterne lenker
*
Nicolaus Crell

**Nicolaus Crell** (alternativt ***Nikolaus Krell***, født i 1550 i Leipzig i Sachsen, død 9. oktober 1601 i Dresden) var en sachsisk politiker. I religionspolitikken kan han tilregnes filippismen.

Crell ble kurfyrst Kristian Is hoffråd og sekretær, og senere under dennes regjering kansler. Han bekjempet som sådan den lutherske ortodoksi og  fremmet samarbeidet med de reformerte. Etter Kristians død ble Crell avsatt i 1591, holdt fanget i fire år, og så anklaget og dømt til døden.Han ble henrettet i 1601 under tiltredelsen av Christian II av Sachsen som ny kurfyrste.

## Referanser


## Kilder
* *[[Svensk uppslagsbok]]* 6. Förlaghuset Norden Ab: Malmö 1958
Yāna

**Yāna** (sanskrit og pali; devanagari: यान​) er en metode av åndelig praksis innenfor buddhismen, og i særdeleshet en metode til å inndele ulike buddhistiske skoler på i henhold til deres type og praksis.

## Litteratur
*
Gravmyrt

**Gravmyrt** (*Vinca minor*) er en eviggrønn halvbusk i gravmyrtfamilien.

Den har vegetative, krypende stengler som slår rot i leddene. Blomstene sitter enkeltvis i bladhjørnene på opprette stengler som blir 10–20 cm høye. Bladene sitter motsatt og er læraktige, elliptiske eller lansettformede, 15–45 mm lange og 5–30 mm brede. Begerbladene er glatte og 3–4 mm lange. Blomstene er 25–30 mm i diameter og som regel blåfiolette, mer sjeldent klart blå, rødpurpur eller hvite. Kronbladene er vokst sammen til et 9–11 mm langt rør. Kronflikene er asymmetriske, så blomsten minner litt om en propell. Blomstringstida er februar–mai. Den befruktede blomsten utvikler seg til to belgkapsler, men frukten dannes sjelden i nordvestlige Europa.

Gravmyrt vokser i skog, kratt, skråninger og på steinete steder. Den naturlige utbredelsen strekker seg fra Portugal og Tyrkia nordover til Nederland og Latvia. Arten er mye dyrket i hager og finnes naturalisert på De britiske øyer og i Norden, Australia, New Zealand og Nord-Amerika. I Norge er den funnet forvillet nordover til Sør-Trøndelag, men den er vanligst rundt Oslofjorden og i Agder.

I hager brukes gravmyrt som bunndekker. Den er svært nøysom og danner et tett, eviggrønt teppe der ugras ikke trives. Artsnavnet viser til at den først ble brukt på kirkegårder. Det finnes mange kultivarer med spraglete blad, forskjellige blomsterfarger eller doble blomster.

Vekstformen gjør gravmyrt til en skadelig invaderende art der den ikke hører hjemme. De tette teppene fortrenger alle andre lavvokste planter. I Norge er man særlig bekymret for at den skal ødelegge de få lokalitetene der kvitmure (*Drymocallis rupestris*) vokser. I Fremmedartslista er arten vurdert til å ha *svært høy risiko*.

Gravmyrt er svakt giftig, og de blomstrende skuddene inneholder en rekke alkaloider, garvestoffer og saponiner. Disse stoffene gjør at planten brukes til medisinske formål. Planten har styrkende, astringerende, blodstillende, blodtrykkssenkende, blodåreutvidende og urindrivende egenskaper. Drogenavnet er *Vincae minoris folium*. Det viktigste virkestoffet er alkaloidet vincamin. Gravmyrt inneholder ikke de krefthemmende alkaloidene vinblastin og vinkristin som finnes i slektningen rosegravmyrt (*Catharanthus roseus*).

## Referanser




## Litteratur
* 
* 
* 
* 
* 

## Galleri

20140325Vinca minor3.jpg|Blomst fra siden, legg merke til glatte begerblad
Fruchtstand Vinca minor.jpg|Bladverk og umodne belgkapsler
Vinca minor11.jpg|Kulivaren 'Minor'
Vinca minor Variegata kz1.jpg|Kultivaren 'Variegata'
Vinca minor SCA-04161.jpg|Som invaderende art i New York


## Eksterne lenker
*
Iver Jønland

**Iver Jønland** (født 1950) er en norsk langrennsutøver som gikk for Idrettslaget Leik. Han var aktiv fra slutten av 1960-årene og frem til midten av 1970-årene. 

Jønland er født og oppvokst på Hølonda der han var sambygding og treningskamerat med Oddvar Brå. Han flyttet til Klæbu i 1975 og har bodd der siden. 

Hans første mesterskap var junior-NM i 1967. I 1969 deltok han i sitt første Junior-EM hvor han tok en fjerdeplass på 10 km og sølv på stafetten (sammen med Anders Lenes og Oddvar Brå). Under Junior-EM i 1970 var han med å ta laget sitt til gull (sammen med Brå og Ivar Formo). En betennelsen i akilles i 1971 førte til at han la opp, men i 1973 gjorde han et comeback. Han ble tatt ut til VM i Falun 1974, men en bronkitt like i forkant av mesterskapet gjorde at det ikke ble noen suksess for hans del. I den Uoffisielle verdenscupen i langrenn sesongen 1974/75 ble han rangert sammen med Audun Nerland på en delt 35.-plass. Da han fikk påvist diabetes i 1975, bestemte han seg for å legge opp. 

En bronsemedalje han tok på 5 mila under NM i 1975 regnes som hans gjeveste bragd. Han var også med på stafettlaget til Leik, som bestod av Jønland, Kåre Åmodt og Oddvar Brå. Dette stafettlaget tok sølv både under NM i 1974 og 1975 på øvelsen 3x10 km. Det kan ellers nevnes at han vant Rindalsrennet i 1973.

## Referanser
New York City Department of Sanitation

**New York City Department of Sanitation** er en kommunal etat i New York med ansvar for avfallsinnsamling, resirkulering, gaterengjøring og snømåking.

DSNY har historie tilbake til 1881, da New Yorks første separate renovasjonsetat, Department of Street Cleaning, ble opprettet; i 1929 ble navnet endret til Department of Sanitation. DSNY er verdens største renovasjonsetat og disponerer blant annet  søppelbiler, 450 mekaniske feiebiler, 275 spesialinnsamlingsbiler, 689 salt-/sandspredere, 298 hjullastere og  ulike andre arbeidsbiler. Etaten har også sin egen politistyrke, New York City Department of Sanitation Police, som håndhever renovasjonsvedtektene og etterforsker forsøpling og lignende lovbrudd.

## Referanser


## Eksterne lenker
*
Borgermesteren i District of Columbia

**Borgermesteren i District of Columbia** (formelt *Mayor of the District of Columbia*) er et embede med ansvar for lokal forvaltning i District of Columbia. Embedet har endret seg flere ganger siden distriktet fikk en formell styreform i 1802. Fra begynnelsen til 1812 ble borgermesteren utnevnt av USAs president; den første var Robert Brent, som ble utnevnt av Thomas Jefferson. Mellom 1812 og 1820 ble borgermesteren utpekt av et byråd, før det i mange år var ulike styreformer, herunder guvernør, kommissær og nevnd. I 1973 vedtok den amerikanske kongressen en lokalstyrelov, *District of Columbia Home Rule Act*, som etablerte en folkevalgt borgermester og et byråd med 13 medlemmer, Council of the District of Columbia.

Borgermesteren utgjør den utøvende makten i District of Columbia og fungerer således også som den øverste administrative og politiske lederen i distriktets eneste by, Washington. Borgermesteren har ansvar for håndhevelsen av lokale lover, og har myndighet til enten å sanksjonere eller blokkere byrådets lovvedtak. Borgermesteren har ansvar for å levere kommunale tjenester, kommunal eiendom, politi- og brannvesen, de fleste kommunale myndigheter og det offentlige skolevesenet i District of Columbia. Borgermesterens kontor forvalter et årlig kommunalt budsjett på 8,8 milliarder dollar.

## Liste over borgermestere

* Marion Barry (1995–1999)
* Anthony A. Williams (1999–2007)
* Adrian Fenty (2007–2011)
* Vincent Gray (2011–2015)	
* Muriel Bowser (2015–)

## Referanser


## Eksterne lenker
*
Verdenscupen i hurtigløp på skøyter 2017/18 – Verdenscup 1 – 1500 meter menn

**[[Verdenscupen på skøyter|Verdenscup]]åpning av [[Verdenscupen i hurtigløp på skøyter 2017/18|sesongen 2017/18]] i [[hurtigløp på skøyter]] for menn på  meter** i Thialf i Heerenveen, Nederland lørdag den 11. november 2017.

Distansen ble vunnet av russiske Denis Juskov på 1.44,42 foran canadiske Vincent De Haître på andreplass og nederlandske Thomas Krol på tredjeplass. Gruppe B ble vunnet av sørkoreanske Kim Min-seok foran norske Allan Dahl Johansson på andreplass og latviske Haralds Silovs på tredjeplass.

## Medaljevinnere

## Resultater

## Funksjonærer
* Overdommer var Hanjo Heideman, Nederland.
** Assisterende overdommer var Masaru Morozumi, Japan.
* Starter var Jannie Smegen, Nederland for gruppe A og Tom Vidar Johansson, Norge for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).

* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
;Nyhetssammendrag fra International Skating Union
**
Danish Music Awards

**Danish Music Awards** (forkortet DMA) er en dansk musikkpris for populærmusikk. Prisen ble etablert i 1989 og utdeles årlig. 

Prisen deles ut av den danske avdelingen av plateselskapenes internasjonale bransjeorganisasjon IFPI. De to første årene ble arrangementet kalt «IFPI-prisen», deretter skiftet arrangørene navn til «Dansk Grammy». I 2001 slo imidlertid dansk høyesterett fast at arrangørene av den amerikanske Grammy-utdelingen, Recording Academy, har enerett til navnet Grammy. Fra da av kalles den danske prisen for Danish Music Awards.

## Prisvinnere i 2017
I 2017 ble det utdelt priser til følgende nominerte:
* **Årets Danske Udgivelse**: Gilli feat. Kesi & Sivas: *Rica*

* **Årets danske gruppe**: Scarlet Pleasure
* **Årets danske solist**: Gilli
* **Årets danske hit**: Scarlet Pleasure: *Deja Vu*
* **Årets nye danske navn**: Noah Carter
* **Årets danske sangskriver**: Gilli
* **Årets danske producer**: Hennedub
* **Årets internationale udgivelse**: Kendrick Lamar: *Damn*
* **Årets internationale hit**: Ed Sheeran: *Shape of You*
* **Årets danske livenavn**: Volbeat
* **Årets publikumspris**: Rasmus Seebach
* **Danish music awards' ærespris**: Sort Sol

## Referanser
Kvalifisering til VM i fotball 2018 (UEFA), gruppe E

**[[Kvalifisering til VM i fotball 2018 (UEFA)]], gruppe E** begynte 4. september 2016 og endte 8. oktober 2017. Vinneren av gruppa gikk direkte til sluttspillet sammen med de andre 8 gruppevinnerne, mens de 8 beste lagene som blir nummer to i sine grupper kvalifisere seg til å spille play-off mot en annen toer.

## Tabell og kampoversikt

## Lagene







## Statistikk

## Terminliste



----



----



----



----



----



----



----



----



----



----
## Målscorere
;16 mål

* Robert Lewandowski

;8 mål

* Christian Eriksen

;7 mål

* Stevan Jovetić

;4 mål

* Thomas Delaney
* Fatos Bećiraj

;3 mål

* Kamil Grosicki

;2 mål

* Ruslan Koryan
* Henrikh Mkhitaryan
* Andreas Cornelius
* Nicolai Jørgensen
* Sergei Khizhnichenko
* Bauyrzhan Turysbek
* Stefan Mugoša
* Žarko Tomašević
* Constantin Budescu
* Adrian Popa
* Bogdan Stancu

;1 mål

* Gevorg Ghazaryan
* Artak Grigoryan
* Hovhannes Hambardzumyan
* Varazdat Haroyan
* Aras Özbiliz
* Marcos Pizzelli
* Peter Ankersen
* Kasper Dolberg
* Yussuf Poulsen
* Islambek Kuat
* Gafurzhan Suyumbayev
* Damir Kojašević
* Stefan Savić
* Marko Simić
* Marko Vešović
* Nikola Vukčević
* Jakub Błaszczykowski
* Kamil Glik
* Bartosz Kapustka
* Krzysztof Mączyński
* Arkadiusz Milik
* Łukasz Piszczek
* Rafał Wolski
* Alexandru Chipciu
* Ciprian Deac
* Claudiu Keșerü
* Răzvan Marin
* Alexandru Maxim
* Nicolae Stanciu

;1 selvmål

* Hrayr Mkoyan (mot Polen)
* Filip Stojković (mot Polen)
* Kamil Glik (mot Danmark)
Gangteng Gewog

**Gangteng Gewog** (dzongkha: སྒང་སྟེང) er en gewog (samling med landsbyer) i fylket Wangdue Phodrang i Bhutan. Stedet har også vært kjent som Gangte.

## Referanser
Forsvarsundersøkelsesloven

**Forsvarsundersøkelsesloven** (langt navn: **lov om undersøkelser av ulykker og hendelser i Forsvaret**) er en norsk lov vedtatt av Stortinget 16. desember 2016. Den trådte i kraft 1. november 2017.

Loven har til formål å forbedre sikkerheten i Forsvaret gjennom undersøkelser av ulykker og hendelser. Den gjelder for Forsvarets virksomhet og annen virksomhet som utføres i tilknytning til, eller i nær forbindelse med, utøvelsen av Forsvarets virksomhet, med unntak for Etterretningstjenesten.

Loven forbyr fjerning av vrakrester og andre spor etter ulykker, og fastsetter bot som straff for uaktsomme og forsettlige overtredelser, med mindre forholdet går inn under en strengere straffebestemmelse.

Videre gir loven hjemmel for Statens havarikommisjon for Forsvaret, som gis i oppgave å undersøke enhver ulykke og alvorlig hendelse innad i Forsvaret eller som Forsvaret er involvert i.

## Referanser


## Eksterne lenker
* Lovdata
Robsrud & DeaN

**Robsrud & DeaN** er et norsk teaterensemble, drevet av skuespiller Geir Robsrud og instruktør og dramatiker Kenneth Dean. Duoen har arbeidet sammen siden 1992 og forsker på sentrale teaterformer som, historisk sett, har hatt stor innflytelse på utviklingen av teater som kunstform i Europa, men som aldri fikk fotfeste i Norge.

Gruppen turnerer også skoler i hele landet, under Den kulturelle skolesekken, og har spilt over  forestillinger i dette systemet.

## Forestillinger og teaterformer
* *Gjøglernes Aladdin* (Gjøglerteater) 1995 - 2000 (DNS, Bergen)
* *Sinbads siste reise* (Moralitetsspillene) 2000 (Det Åpne teater)
* *Ibsens Gjenganger* (Melodrama) 1998 (Nationalteatrets Ibsenfestival)
* *Stormen* (Shakespeare) 1988 (Teaterverkstedet)
* *Silverdal-trilogien* (Punch and Judy/Kasperle) 2001, 2005, 2015 (Turné)
* *Forskningsprosjekt VI: Sannheten* (Cutting edge scenekunst) 2013
* Viktor (2014)
* *Sherlocks siste sak: Tåken!* (Vaudeville) 2017 (Showbox)
* *Dagens Dilemma*  (gameshow) 2022
* *Eventyret* (skygge og mime) 2023
* Wesselmania (Dukke/musical) 2024
* *Apokalypse Noa!*  (absurdisme) 2025
* *Keiserens nye klær* (figur/mime) 2026

## Priser og utmerkelser
I 2008 ble Robsrud & DeaN tildelt Birgit Strøms minnepris for forestillingen *Fendelhorgens flokk*.

## Referanser


## Eksterne lenker
* , besøkt 12. november 2017
Niels Secher

**Niels Mørch Secher** er en dansk scenograf, kostymemaker og dukkemaker.

## Kunstnerisk virke

### Teaterforestillinger (utvalg)

#### Danmark
Ved Syddjurs Egnsteater har Niels Secher hatt ansvaret for scenografi og dukker i forbindelse med fire forestillinger basert på eventyr fra Asbjørnsen og Moes eventyrsamlinger:
* *[[Kjempen som ikke hadde noe hjerte på seg|Kæmpen som ikke havde hjerte i livet]]* – Syddjurs Egnsteater; scenografi og dukker ved Niels Secher 
* *I det blå bjerg* – Syddjurs Egnsteater; scenografi og dukker ved Niels Secher
* *[[Østenfor sol og vestenfor måne|Østenfor solen og vestenfor månen]]* – Syddjurs Egnsteater; scenografi og dukker ved Niels Secher
* *[[Askeladden og de gode hjelperne|Askefis]]* – Syddjurs Egnsteater; scenografi og dukker ved Niels Secher

#### Norge
I Norge har Secher vært engasjert av Lille Hålogaland Teater, som er barneteateret til Hålogaland Teater, i forbindelse med tre oppsetninger.
* 2007: *Stjerneøye* – Lille Hålogaland Teater; scenografi, kostymer og dukker ved Niels Secher
* 2007: *Jul på Månetoppen* – scenografi og kostymer ved Niels Secher
* 2005: *Det er sikkert og visst* – produsent: Artisan Teater; scenografi, kostymer og dukker ved Niels Secher

### Filmografi
Secher var scenograf for den danske familiefilmen *Pyrus på pletten*, som hadde premiere i 2000.

### Korsbæk på Bakken
Foruten oppdrag knyttet til teater, revyer, fjernsyn og film, har Niels Secher vært scenograf for oppbygningen av turistattraksjonen Korsbæk, den (fiktive) byen der handlingen i fjernsynsserien *[[Matador (TV-serie)|Matador]]* utspilte seg. "Virkelighetens Korsbæk" er bygget opp i forlystelsesparken Bakken utenfor København, og åpnet dørene i 2015.

## Referanser


## Eksterne lenker
*
Kjærlighetstyven

***Kjærlighetstyven*** (amerikansk tittel: **) er en stum amerikansk romantisk film fra 1926 regissert av John McDermott. I rollene ses blant andre Norman Kerry, Greta Nissen og Marc MacDermott.

## Rolleliste
*Norman Kerry - Kronprins Boris Alexander Emanuel Augustus
*Greta Nissen - Prinsesse Flavia Eugenia Marie
*Marc MacDermott - Prins Karl
*Cissy FitzGerald - Grevinne Leopold Marjenka
*Agostino Borgato - Konge
*Carrie Daumery - Dronning
*Oscar Beregi - Statsminister
*Nigel Barrie - Kaptein Emanuel Menisurgo
*Vladimir Glutz - Napoleon Alexander Caesar
*Charles Puffy - Prinsens vakt
*Clarence Thompson - Prins Michael
*Alphonse Martell - Berzoff (kreditert som Alphonse Martel)
*Anton Vaverka - Assistent
*Lido Manetti - Kaptein

## Bevaringsstatus
Filmen regnes som tapt.

## Referanser


## Eksterne lenker
*
Lhalungklosteret

**Lhalungklosteret**, også kjent som **Sarkhang** eller **det gyldne tempel**, var en av de tidligste klostre som ble grunnlagt i Spitidalen, i Himachal Pradesh, India. Klosteret ble grunnlagt av den buddhistiske oversetteren Rinchen Zangpo, konge over det vestlige Himalayiske kongedømme Guge I slutten av det 10. århundre. Den nærliggende landsbyen Lhalun befinner seg 3,658 meter over havet.

## Referanser
Lenge leve diplomatiet!

***Lenge leve diplomatiet!*** (amerikansk tittel: **) er en amerikansk politisk komedie fra 1931 regissert av Sam Taylor. Manuset var inspirert av Vincent Sheeans novelle *Ambassador from the United States*, som ble publisert i *The Saturday Evening Post* 28. juni 1930. I rollene ses blant andre Will Rogers, Greta Nissen og Marguerite Churchill. Filmen ble sluppet for visning i USA 22. november 1931.

## Handling
En amerikansk ambassadør ankommer en liten nasjon som har slitt med politiske intriger og sivil uro. Han blir venn med en ung gutt som skal bli landets neste konge. 

Amerikaneren forsøker å sikre at gutten er godt nok forberedt på å ta på seg denne rollen, og sørge for at gutten lever lenge nok til å faktisk overta kronen.

## Innspillingsfakta
Filmen ble spilt inn fra 17. august til midten av september 1931.

## Fakta om filmen
Arbeidstittelen til denne filmen var *Dollar Bill*.

*Lenge leve diplomatiet!* ble gjenutgitt av Twentieth Century-Fox 16. oktober 1936.

## Rolleliste
(Kun krediterte)
*Will Rogers - Bill Harper
*Marguerite Churchill - Dronning Vanya
*Greta Nissen - Grevinne Ilka
*Tad Alexander - Kong Paul
*Ray Milland - Kong Lothar
*Gustav von Seyffertitz - Fyrst de Polikoff
*Arnold Korff - Generalen
*Edwin Maxwell - Monte

## Referanser og fotnoter


## Eksterne lenker
*
Dramitse

**Dramitse**, også kalt **Dametsi** og **Drametse**, er en by i den østlige delen av Mongardistriktet, i den østlige delen av Bhutan. Folketellingen i 2005 viste et folketall på 541. Byen befinner seg på en klippe på motsatt side av Tashigang.

## Referanser


## Eksterne lenker
*  Satellitkart på Maplandia.com
San Francisco Sheriff’s Department

**San Francisco Sheriff’s Department** (**SFSD**) er sheriffkontoret i San Francisco, med ansvar for driften av kommunale arresthus og for beskyttelse av kommunale tinghus, rådhuset og offentlige sykehus og klinikker. 

SFSD ble opprettet i 1850 og har 850 tjenestemenn. Etaten driver åtte arresthus, med gjennomsnittlig  innsatte.

## Referanser


## Eksterne lenker
*
FISIM

**FISIM** er en forkortelse for **Financial Intermediation Services Indirectly Measured**. I nasjonalregnskapet er det et estimat av verdien av tjenestene som tilbys av finansielle formidlere, for eksempel banker, for hvilke ingen eksplisitte avgifter er gjort. I stedet betales disse tjenestene som en del av marginen mellom satser som brukes til sparere og låntakere. Forutsetningen er at sparere ville få lavere rente og låntakere betaler en høyere rente hvis alle finansielle tjenester hadde eksplisitte kostnader.

En beregningsmetode er som den totale eiendomsinntekten fra finansielle mellommenn minus deres totale rentebetaling, unntatt verdien av eventuelle eiendomsinntekter fra egenkapitalen, da slike inntekter ikke kommer fra finansiell formidling.
Torstein Bjørklund

**Torstein Bjørklund** (født 1988) er en norsk regissør og skuespiller.

Han er utdannet på LIPA i Liverpool og ved Statens Teaterhøgskole (KHiO) i Oslo. Bjørklund har vært engasjert ved Hålogaland Teater i hjembyen Tromsø. På filmlerretet debuterte Bjørklund i en mindre rolle i *[[Victoria (2013)|Victoria]]* i 2013 og har siden medvirket i en rekke film- og TV-produksjoner i inn- og utland, blant annet som sabotøren Arne Kjelstrup i NRK-serien ''Kampen om Tungtvannet''. Bjørklund debuterte på amerikansk TV i 2017, som karakteren Beowulf i sjette sesong av den amerikanske TV-serien ''Once Upon a Time''.

Torstein Bjørklund har regissert den norske TV-serien *[[Basic Bitch]],* som vant Gullruten for beste humorprogram i 2022. Bjørklund har dessuten regissert TV-serien Fling for TV2 samt serien Julestjerna (sammen med Per-Olav Sørensen) for samme kanal. 

## Referanser


## Eksterne lenker
*
Alfred I, Fyrste av Windisch-Graetz

**Alfred Candidus Ferdinand, fyrste av Windisch-Graetz** (født 11. mai 1787 i Brussel, død 21. mars 1862 i Wien) var en østerriksk feltmarskalk. Windisch-Graetz vokste opp i en adelig familie i Steiermark og kom i den habsburgske hær i 1804. Han deltok i alle krigene mot Napoleon.

Windisch-Graetz markerte seg også særlig under revolusjonene i 1848. Hans første ordre var å angripe Praha da det var opprør mellom tsjekkisk- og tysktalende medlemmer av byen. Byen overga seg, og den pågående panslaviske konferansen ble opphevet. Kort tid etterpå var det opprør i Wien, der mange opprørere støttet Ungarns sak. Da grev Theodor Baillet von Latour prøvde å sende soldater til Budapest for å hjelpe til med å ta byen, ble det skuddvekslinger med opprørerne, og de fikk tak i og lynsjet Latour og brukte kroppen hans til skytetrening. Keiseren flyktet, men kort tid etterpå beordret han Windisch-Graetz å bekjempe opprørerne. Windisch-Graetz' styrker og de lojale kroatiske styrkene gikk inn i Wien, plyndret og torturerte innbyggere og fikk kontroll over byen. 

Windisch-Graetz lyktes å presse de opprørske ungarerne ut av hovedstaden, men de ungarske styrkene slo tilbake og slaktet de østerrikske styrkene. Windisch-Graetz ble da fratatt kommandoen, og hadde for det meste offisielle oppdrag deretter.

## Referanser
Hasselbacken

**Hasselbacken** (*Hotell och Restaurang Scandic Hasselbacken*) er et hotell og en restaurant, beliggende på Djurgården i Stockholm.

Den eldste kro på Hasselbacken het *Dunderhyttan* og oppstod i midten av 1700-tallet. I 1760-årene fikk stedet navnet *Hasselbacken*. Jacob Wilhelm Davidson tok over i 1853 og Hasselbacken ble utstyrt med store verandaer og festsaler. I 1923 brant stedet ned til grunnen, men ble gjenopbygd etter et par måneder som *Nya Hasselbacken*. I 1992 ble Restaurang Hasselbacken gjenåpnet etter fem års renovering.

Den kjente *[[hasselbackpotet]]en* (nesten gjennomskåren potet, ovnstekt) har navn etter denne restaurant. Blant de retter som Hasselbacken er kjent for regnes dessuten *Gösfilé á la Soto Maior* – en marinert, panert gjørsfilet med champignonsaus, oppkalt etter den portugisiske diplomat António da Cunha Soto Maior.

## Hasselbacken i film
Hasselbackens eksteriør har medvirket i en rekke filmer:
* *Åh, i morron kväll* (1919)
* *Dollarmillionen* (1926)
* *Säg det i toner* (1929)

## Transport
Hasselbacken ligger ved stoppestedet *Konsthallen* på museumssporvognslinjen *[[Djurgårdslinjen]]*.

## Eksterne lenker
* https://web.archive.org/web/20171112185853/http://www.restauranghasselbacken.com/
Verdenscupen i hurtigløp på skøyter 2017/18 – Verdenscup 1 – Lagtempo kvinner

**[[Verdenscupen på skøyter|Verdenscup]]åpning av [[Verdenscupen i hurtigløp på skøyter 2017/18|sesongen 2017/18]] i [[hurtigløp på skøyter]] for kvinner på lagtempo** i Thialf i Heerenveen, Nederland fredag den 10. november 2017.

Det er 3 løpere på hvert lag, som alle skal fullføre hele løpet og tiden blir tatt på siste lagmedlem i mål.

Det japanske laget bestående av Miho Takagi, Ayano Sato og Nana Takagi vant på ny verdensrekord 2.55,77 foran det nederlandske laget med Ireen Wüst, Jorien ter Mors og Antoinette de Jong. Det canadiske laget med Ivanie Blondin, Isabelle Weidemann og Josie Morrison tok tredjeplassen.

## Medaljevinnere

## Resultater

## Funksjonærer
* Overdommer var Daniel Cabelduc, Sverige.
** Assisterende overdommer var Roald Farestveit, Norge.
* Starter var Jouko Vesterlund, Finland.

## Referanser




## Eksterne lenker
* Menyside for parsammensetning og resultater på live.isuresults.eu.
** Lagtempo : Parsammensetning, passerings- og rundetider i parrekkefølge og resultater på live.isuresults.eu.
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for lagtempo på www.SpeedSkatingNews.info på engelsk.
* Resultater for lagtempo på www.The-Sports.org på engelsk